Abantu Badlana Ingqondo Ngodaba Lokuvimba Ukugcotshwa kuka Mnangagwa eConstitutional Court
UNkosikazi Novuyo Moyo uthi yena akulanto ezaguqulwa yiConstitutional Court.
BULAWAYO — Uzulu wakoBulawayo uveze imibono ehlukileyo ngokuhlaziywa kodaba olusemthethwanda waphezulu owe Constitutional Court othetha udaba lokuxazulula ukuthi ngubani onqobe kukhetho lokudinga umongameli welizwe lapho umkhokheli womanyano owe MDC Alliance ikhweze isicelo sokuphikisa impumela ethi uMongameli Emmerson Mnangagwa unqobile kulolu khetho. Osakhulayo, uNkosazana Nomagugu Ncube, uthi kazwisisi ukuthi yindaba kuphiwa iZBC kuphela imvumo yokusakaza loludaba lusahlulelwa ngoba kungasuye wonke umuntu olayo iZBC endlini. UMnu. Gerald Dube uthi lapha benzela ukuthi nxa sekukhona okungavumelani labo benelise ukuthi bevale okuyabe kusenzakala njalo lokhu akula mahluko okuzawenza. “Lapha benzela ukuthi bebe befaka inhlelo zabo.” UNkosikazi Novuyo Moyo uthi yena akulanto ezaguqulwa yiConstitutional Court kodwa izenza izinto zome ngamandla ngoba kunengi okukhona. “Singakhuluma iqiniso akulanto ezantshintsha.” Egcizelela kulokhu uMnu. Mthokozizo Sibanda uthi akulani ukuthi uMnu. Chamisa usekelwa ngowayengumongameli uMnu. Robert Mugabe ngoba lilungelo lakhe njalo abaphikisana lalokhu bakhululekile ukuthi batsho abakufunayo. “Nxa kuyikuthi basola ukusekelwa kukaChamisa nguMugabe yikho abalahlekelwa khona yi-democracy.” UNkosikazi Girly Ndlovu othengisa ezitaladeni zakoBulawayo uthi ithuba lokubona loluhlelo kumabonakude abasoze balithola ngoba beyabe besemsebenzini. “Thina siyazisebenza ngakho isikhathi sokuyabukela kumaTV ngeke sisithole.” Abanengi bathi lokhu okwenziwe lidale eliphezulu ukunikeza iZBC ithuba lokusitha izehlakalo zalomthethwandaba ngakho bekumele kuphiwe abanye ithuba. Ezinye inkulumo zokukhuluma ngokusekelwa kukaChamisa nguMugabe kuzinkulumo nje ezokuletha inzondo lokuthi umthethwandaba ucine uthatha icele lalo ophikiswayo. Abanye ngabathi iConstitutional Court yona ngokwayo iza ivele ihlaselwe kakhulu ngumanyano oweMDC Alliance njalo lokhu kungadala ukuthi lelidale licine lidinge ukuphuma lesinqumo sokukhawulisa uChamisa.